Priedas 1

Techninė specifikacija

Kauno tvirtovės fortai tampa pažintinėmis, lankytinomis vietomis ir rekreacinėmis erdvėmis aplinkiniams gyventojams. Tuo tarpu jų teritorijos yra laikomos potencialiai pavojingomis dėl čia galimai esančių nesprogusių ar karo metu ir kitais atvejais paliktų sprogmenų ir sprogiųjų medžiagų (toliau – sprogmenys). Siekiant padaryti juos saugiais, planuojami tęstiniai fortų teritorijų išvalymo nuo sprogmenų darbai. Pirkimo tikslas – atlikti galimai žemėje esančių sprogmenų paiešką, identifikavimą bei pašalinimą, patikrinimą atliekant ne mažesniame kaip 1,5 (+/- 0,5) m gylyje. Rasti visus sprogmenis, kurių kalibras didesnis už 20 mm ir juose yra užtaisas su sprogiosiomis savybėmis.
Teritorijų patikrinimas vykdomas rankiniu paieškos būdu atliekant paiešką grunte specializuota standartinių sprogmenų paieškos įranga pilnai visoje teritorijoje (100% ploto patikrinimas), išskyrus teritorijos dalis, kurios dėl fizinių kliūčių nėra prieinamos darbams (vandens telkiniai, želdiniai, statiniai ar jų dalys ir pan.).
Patikrinimo metu visų teritorijoje aptiktų įtartinų objektų, tame tarpe ir sprogmenų, identifikavimas atliekamas vykdant kasimo darbus, o pašalinimas atliekamas pasitelkiant Lietuvos kariuomenę ir kitas atsakingas institucijas. Visi iškasti įtartini objektai pašalinami iš teritorijos. Atlikus patikrinimą, teritorijos grunte patikrinimo gylyje neturi likti įtartinų objektų. Atlikus patikrinimą ir teritorijos išvalymą, užsakovui pateikiamas sertifikatas ar kitas paslaugos atlikimo patvirtinimą atitinkantis dokumentas, kuriuo pažymima, kad patikrintoje teritorijoje nėra sprogmenų. Sertifikatas turi būti parengtas ir patvirtintas likusių nuo karo sprogmenų paieškos, identifikavimo ir paruošimo pašalinimui darbų vadovo. Taip pat pridedami papildomi dokumentai, kuriuose pažymimos sprogmenų radimo vietos, paplitimas, tipas.
Vykdant darbus, turi būti vadovaujamasi Lietuvos Respublikos teisės aktais, Nekilnojamųjų kultūros vertybių apsaugos įstatymu (privalomi leidimai darbus vykdyti Kultūros paveldo vietovių teritorijoje), Lietuvos Respublikos Krizių valdymo ir civilinės saugos įstatymu; Lietuvos Respublikos sprogmenų apyvartos kontrolės įstatymu. Už reikiamų leidimų ir sutikimų gavimą vykdant žemės judinimo darbus, informacijos pateikimą apie teritorijoje esančius inžinerinius tinklus ir kitas darbų atlikimui svarbias aplinkybes atsakingas užsakovas. 

2025 m. Kauno rajono savivaldybė planuoja atlikti teritorijų išvalymo nuo sprogmenų darbus Kauno tvirtovės III forte (Titnago Rato g. 43A, Seniavos k., Garliavos apyl. sen.) ir forto liekanų teritorijoje (Akademijos mstl., Akademijos sen.). Detali planuojamų atlikti darbų teritorija yra pridedama atskiru priedu (Priedas 2). 
Maksimalus 2025 m. valomos teritorijos plotas – 220 a.
Darbai turi būti atlikti iki 2025 m. gruodžio 1 d. III forto teritorijoje darbai turi prasidėti po birželio 24 d., o forto liekanų teritorijoje būti atlikti iki rugsėjo 13 d. arba po jos (nesikirsti su teritorijoje vykstančiais bendruomeniniais renginiais).

Paslaugą turi apimti: 
1. Užsakovo konsultacijos;
2. Sprogmenų paieška su specialia įranga;
3. Sprogmenų identifikavimas/atpažinimas;
4. Sprogmenų neutralizavimo organizavimas;
Sertifikato apie teritorijos išvalymą ir kitos papildomos dokumentacijos išdavimas.
